cyanic-selkie/wikianc huggingface dataset:
২০১৬–১৭ আফগানিস্তান ক্রিকেট দলের সংযুক্ত আরব আমিরাত সফর
আফগানিস্তান ক্রিকেট দল তিনটি টুয়েন্টি২০ আন্তর্জাতিক খেলার জন্য সংযুক্ত আরব আমিরাত সফর করে, যা ডিসেম্বর ২০১৬-এ অনুষ্ঠিত হয়।
নরম্যান উইলিয়াম হুইটেকার
নরম্যান উইলিয়াম হুইটেকার ( ১৮ নভেম্বর, ১৮৯৩ – ১৯৮৩) ব্রিটিশ কলাম্বিয়ার একজন কানাডিয় আইনজীবী, বিচারক এবং রাজনৈতিক ব্যক্তিত্ব ছিলেন। তিনি ব্রিটিশ কলাম্বিয়া লিবারেল পার্টি র সদস্য হিসেবে ১৯৩৩ থেকে ১৯৪৭ পর্যন্ত ব্রিটিশ কলম্বিয়া আইনসভায় সানিচের প্রতিনিধিত্ব করেন।
প্রারম্ভিক ও পারিবারিক জীবন
নরম্যান উইলিয়াম হুইটেকার ১৮৯৩ সালে ব্রিটিশ কলাম্বিয়ার কামলুপসে জন্মগ্রহণ করেন এবং ভিক্টোরিয়ায় শিক্ষিত হন। হুইটেকার আইনবিদ্যা অধ্যয়ন করার পর, ভিক্টোরিয়ায় বারের যুক্ত হন এবং সেখানে পেশাজীবি হিসেবে আইন অনুশীলন করেন। ১৯২৯ সালে, তিনি গোয়েনডোলাইন সি এ জিলিসকে বিয়ে করেন।
কর্মজীবন
নরম্যান উইলিয়াম হুইটেকার ১৯৩৭ থেকে ১৯৪৭ পর্যন্ত ব্রিটিশ কলাম্বিয়া আইনসভার স্পিকার ছিলেন। হুইটকার ১৯৪১ সালে সংক্ষিপ্ত সময়ের জন্য রাজ্যের অ্যাটর্নি জেনারেল হিসাবে দায়িত্ব পালন করেছিলেন; লিবারেল-কনজারভেটিভ জোট সরকারের পক্ষে তদবির করার জন্য তিনি তার মন্ত্রিসভা পদ থেকে পদত্যাগ করেন। ১৯৪৭ সালে, হুইটটেকার ব্রিটিশ কলাম্বিয়ার সুপ্রিম কোর্টের জন্য নিযুক্ত হলে আইনসভায় তার আসন থেকে পদত্যাগ করেন। ১৯৬৩ সালে তিনি ব্রিটিশ কলাম্বিয়ার আপিল আদালতের বিচারক মনোনীত হন। স্ত্রীর স্বাস্থ্যের সমস্যার কারণে হুইটকার পরের বছর অবসর নেন।
মৃত্যু
নরম্যান উইলিয়াম হুইটেকার ১৯৮৩ সালে ৯০ বছর বয়সে ভ্যাঙ্কুভারে মৃত্যু বরণ করেন।
কক রিং
alt=Vibrating silicone cock ring|থাম্ব| স্পন্দিত সিলিকন কক রিং কক রিং বা ককরিং (একে সি রিং, লিঙ্গোত্থান রিং, লিঙ্গ রিংও বলা হয়) হল একটি রিং যা পুরুষাঙ্গের চারপাশে সাধারণত গোড়ায় পরা হয়। একটি কক রিং পরার প্রাথমিক উদ্দেশ্য হল খাড়া লিঙ্গ থেকে রক্তের প্রবাহকে সীমাবদ্ধ করা যাতে একটি শক্তিশালী উত্থান হয় বা দীর্ঘ সময়ের জন্য একটি উত্থান বজায় থাকে। যৌনাঙ্গের অলঙ্করণ হল আরেকটি উদ্দেশ্য, যেমন একটি বর্ধিত চেহারা প্রদান ও যৌনাঙ্গের স্থান পরিবর্তন।
কক রিংগুলিকে সি রিং, পেনিস রিং বা শ্যাফ্ট রিংও বলা হয়। যখন লিঙ্গোত্থান ত্রুটির ক্ষেত্রে ব্যবহার করা হয়, তখন এগুলি বিভিন্ন নামে পরিচিত, যেমন ইরেকশন রিং এবং টেনশন রিং।
পুরুষাঙ্গের গ্লানসের করোনার ঠিক পিছনে পরা কক রিংগুলি গ্লান রিং, হেড রিং বা কক মুকুট নামে পরিচিত। একটি রিং যা লিঙ্গ এবং অণ্ডকোষের চারপাশে পরা হয় তাকে সাধারণত একটি কক রিং বলা হয়, তবে কখনও কখনও এটি একটি কক ও বলের রিং হিসাবে উল্লেখ করা হয়। অণ্ডকোষ ধরে রাখার জন্য অণ্ডকোষের ঠিক চারপাশে যে রিং পরা হয়, সেগুলোকে সাধারণত টেস্টিকল কাফ বা বল স্ট্রেচার বলা হয়।
তিলাইয়া (প্রজাপতি)
তিলাইয়া (বৈজ্ঞানিক নাম: Castalius rosimon)  লাইসিনিডি (Lycaenidae) পরিবারভুক্ত ছোট প্রজাপতি। সাদা দেহের ওপর অসংখ্য ছোট-বড় কালো ফোঁটার জন্য এর নাম তিলাইয়া।
আকার
তিলাইয়ার প্রসারিত অবস্থায় ডানার মাপ ২৪-৩২ মিলিমিটার হতে পারে।
উপপ্রজাতি
ভারতে প্রাপ্ত তিলাইয়া এর উপপ্রজাতি হল-
বিস্তার
সাধারণত বনাঞ্চলে এদের দেখা মেলে। দক্ষিণ এশিয়ার বাংলাদেশ ছাড়াও অন্যান্য দেশেও এদের দেখা যায়। উত্তর -পশ্চিমের শুষ্ক অঞ্চল ছাড়া সমগ্র ভারত এছাড়া শ্রীলঙ্কা, পাকিস্তান ও মায়ানমারে এদের দেখা পাওয়া যায়।
বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
তিলাইয়ার মুখমণ্ডল সাদা ও চোখ কালো। সামনের ডানার নিচের দিকটা সাদা এবং তাতে বিভিন্ন আকারের কতগুলো ফোঁটা বা দাগ সুন্দরভাবে সাজানো থাকে। পেছনের ডানার ঠিক মাঝামাঝি কোনো ফোঁটা থাকে না। তবে নিচের প্রান্তে গোড়ার দিকে একটি উজ্জ্বল সবুজ গোলাকার ফোঁটা আছে। এদের পিছনের ডানায় খুব সরু, কালো আর সাদায় মেশানো একটা লেজ থাকে। ওপর দিক থেকে দেখলে ডানার গোড়া ধাতব সবুজ দেখায়। সামনের ও পেছনের ডানার প্রান্তে মোটা কালো বা কালচে-ধূসর রেখা থাকে; আর তাতে থাকে ছোট সাদা ফোঁটা। পুরুষ ও স্ত্রী দেখতে একই রকম হয়।
ডিম
স্ত্রী প্রজাপতি কচি পাতায় ডিম পাড়ে। প্রতি পাতায় একটি করে ডিম থাকে। তিলাইয়ার ডিম খুব হাল্কা আকাশি বর্নের বা কখনো কখনো হাল্কা সবুজ হয়। ডিমের আকৃতি গোল এবং পুরু চাকতির মতো, মাঝখানটা বাদ দিয়ে সারা গায়ে উঁচু উঁচু গুটি আছে। এরা পাতার নিচে বা পাতার কিনারায় খাঁজে সচরাচর ডিম পাড়ে।
শূককীট
শূককীট গুলি লম্বাটে এবং সবুজ রঙের হয়। দেখতে অনেকটা পুরু চিঁড়ের মতো। দেহখন্ডগুলোর ফাঁকে ফাঁকে আড়াআড়ি কয়েকটা খাঁজ বা হালকা দাগ লক্ষ্য করা যায়।
মূককীট
মূককীট এর রঙ ফ্যাকাসে সবুজ হয়, তার ওপর হালকা খয়েরি বা কালো ফুটকি থাকে। পাতার নিচের পিঠে মূককীট তৈরী হয়।
সূরা হাজ্জ্ব
সুরা আল হাজ্জ্ব (سورة الحج, "তীর্থযাত্রা, হজ্জ") কুরআনের ২২তম সূরা। সূরাটির মাক্কী সূরা ও মাদানী সূরা হওয়ার ব্যাপারে মতভেদ রয়েছে। সঠিক মত হল এর কিছু অংশ মাক্কী ও কিছু মাদানী -এ কথা বলেছেন কুরতবী। (ফাতহুল কাদীর) আর এটি কুরআনের এমন একটি সূরা যাতে তেলাঅতের দুটি সিজদাহ রয়েছে। এর আয়াত সংখ্যা ৭৮। সুরাটি মূলত মুসলমানদের অবশ্য পালনীয় ধর্মীয় কর্ম হাজ্জ্ব এবং হাজ্জ্ব সংক্রান্ত দিকটি বেশি উম্মচিত হয়েছে।
নামকরণ
চতুর্থ রুকূ’র দ্বিতীয় আয়াত থেকে এই সূরার নাম গৃহীত হয়েছে।
শানে নুযুল
এই সূরাটি মক্কায় নাযিল না মদীনায় নাযিল, সে সম্পর্কে তাফসীরবিদগণ ভিন্ন ভিন্ন মত পোষণ করেন। ইবনে আব্বাস রাদিয়াল্লাহু আনহুমা থেকেই উভয় প্রকার রেওয়ায়েত বর্ণিত আছে। অধিকসংখ্যক তাফসীরবিদগণ বলেনঃ এই সূরাটি মিশ্র। এতে মক্কায় নাযিল ও মদীনায় নাযিল উভয় প্রকার আয়াতের সমাবেশ ঘটেছে। কুরতুবী এই উক্তিকেই বিশুদ্ধতম আখ্যা দিয়েছেন। কোন কোন মুফাসসির এই সূরার কতিপয় বৈচিত্ৰ্য উল্লেখ করে বলেনঃ এর কিছু আয়াত রাতে, কিছু দিনে, কিছু সফরে, কিছু গৃহে অবস্থানকালে, কিছু মক্কায়, কিছু মদীনায় এবং কিছু যুদ্ধাবস্থায় ও কিছু শান্তিকালে নাযিল হয়েছে। এছাড়া এর কিছু আয়াত রহিতকারী, কিছু আয়াত রহিত এবং কিছু মুহকাম তথা সুস্পষ্ট ও কিছু মুতাশাবিহু তথা অস্পষ্ট। সূরাটিতে আয়াত নাযিলের সব প্রকারই
ছাব্বিশে জুলাই আন্দোলন
ছাব্বিশে জুলাই আন্দোলন (Movimiento 26 de Julio; এম-২৬-৭) ছিল কিউবার একটি অগ্রদূত বিপ্লবী সংগঠন এবং পরবর্তীতে ফিদেল কাস্ত্রোর নেতৃত্বে তৈরি হওয়া একটি রাজনৈতিক দল। স্বৈরশাসক ফুলজেনসিও বাতিস্তাকে উৎখাতের প্রচেষ্টায় ১৯৫৩ সালের ২৬ জুলাই সান্তিয়াগো দে কিউবার সেনা ব্যারাকে হামলার কথা স্মরণ করে এই সংগঠনের এরূপ নামকরণ করা হয়।
এটিকে কিউবান বিপ্লবের অন্যতম গুরুত্বপূর্ণ সংগঠন হিসেবে বিবেচনা করা হয়। ১৯৫৬ সালের শেষে, কাস্ত্রো সিয়েরা মায়েস্ত্রা একটি গেরিলা ঘাঁটি স্থাপন করেন। এই ঘাঁটি ১৯৫৮ সালের ৩১ ডিসেম্বর বাতিস্তার সৈন্যদের পরাজিত করে কিউবার বিপ্লবের গতি নির্ধারণ করে এবং ম্যানুয়েল উরুতিয়া লিওর নেতৃত্বে একটি সরকার গঠন করে। এই আন্দোলন গ্রামীণ ও শহুরে উভয় ক্ষেত্রেই বাতিস্তা সরকারের সাথে লড়াই করে। এই আন্দোলনের প্রধান উদ্দেশ্য ছিল কৃষকদের জমি বণ্টন, সরকারী সেবা জাতীয়করণ, শিল্পায়ন, সৎ নির্বাচন এবং বৃহৎ আকারের শিক্ষা সংস্কার।
উৎপত্তি
ছাব্বিশে জুলাই আন্দোলনের নামের উৎপত্তি ১৯৫৩ সালের ২৬ জুলাই মাসে সান্তিয়াগো দে কিউবা শহরের মনকাডা ব্যারাকে ব্যর্থ হামলা থেকে উদ্ভূত হয়েছিল। এই হামলার নেতৃত্বে ছিলেন তরুণ ফিদেল কাস্ত্রো, যিনি একটি  নির্বাচনের একজন সংসদ প্রার্থী ছিলেন, পরবর্তীতে ফুলগেনসিও বাতিস্তা তা বাতিল করেছিলেন।
এই হামলার উদ্দেশ্য ছিল বিপ্লবের জন্য একটি শোভাযাত্রা তৈরি করা। হামলার পর কাস্ত্রোকে বন্দী করা হয় এবং ১৫ বছরের কারাদণ্ড প্রদান করা হয়, কিন্তু তার দল তার পক্ষে রাজনৈতিক প্রচারণার দুই বছর পর তাকে সাধারণ ক্ষমা প্রদান করা হয়। কাস্ত্রো ১৯৫৫ সালে আরও কয়েকজন নির্বাসিত বিপ্লবীর (রাউল কাস্ত্রো, ক্যামিলো সিয়েনফুয়েগোস এবং হুয়ান আলমেইদা বোস্কে সহ) সাথে আন্দোলন পুনর্গঠনের জন্য মেক্সিকো ভ্রমণ করেন। তাদের কাজ ছিল বাতিস্তাকে উৎখাত করার জন্য একটি শৃঙ্খলাবদ্ধ গেরিলা বাহিনী গঠন করা।
এই দল মূলত মনকাডা ব্যারাকে জাতীয় বিপ্লবী আন্দোলনের নেতৃত্বাধীন রাফায়েল গার্সিয়া বারসেনাস ও অর্থডক্স সংখ্যাগরিষ্ঠ তরুণদের সাথে একত্র হয়ে মনকাডা ব্যারাকে হামলাকে ঘিরে সংগঠিত হয়েছিল। এর পরপরই ফ্র্যাঙ্ক পাইসের নেতৃত্বে জাতীয় বিপ্লবী কর্মকাণ্ডে যোগদান করে। তাদের মতাদর্শের সাধারণতা এবং বাতিস্তা সরকারকে উৎখাত করতে চাওয়ার একই লক্ষ্যের কারণে, এম-২৬-৭ এ দ্রুত বিভিন্ন রাজনৈতিক প্রেক্ষাপট থেকে আরো তরুণরা যোগদান করে।
কিউবার বিপ্লবে ভূমিকা
১৯৫৬ সালের ২ ডিসেম্বর ৮২ জন লোক কিউবায় অবতরণ করে, ভেরাক্রুজের টুক্সপান থেকে গ্রানমা নৌকায় যাত্রা শুরু করে একটি বিপ্লবের নেতৃত্ব দেবার জন্য প্রস্তুত হয়। প্রাথমিক কাজগুলো তাদের আন্দোলনের পক্ষে সঠিক ছিল না। তারা দিনের বেলায় অবতরণ করে কিউবার বিমান বাহিনীর আক্রমণের শিকার হয়, এইসময় তাদের অসংখ্য সদস্য গুরুতরভাবে আহত হয়েছিল।  অবতরণকারীরা দুই ভাগে বিভক্ত হয় এবং দুই দিনের জন্য হারিয়ে যায়, তাদের বেশিরভাগ খাদ্য সরবরাহ শেষ হয়ে যায়। এছাড়াও তাদের পথপ্রদর্শক তাদের সাথে বিশ্বাসঘাতকতা করে, যার ফলে অবতরণকারীদের বেশীরভাগই হত্যাকাণ্ডের শিকার হয়। বাতিস্তা ভুল করে এই মুহূর্তে ফিদেল কাস্ত্রোর মৃত্যুর কথা ঘোষণা করেন। যে ৮২ জন গ্রানমা জাহাজে উঠেছিল, তাদের মধ্যে মাত্র ২২ জন অবশেষে সিয়েরা মায়েস্ত্রা পর্বতমালায় পুনরায় একত্রিত হয়। সিয়েরা মায়েস্ত্রা পর্বতমালায় যখন বিপ্লবীরা শিবির স্থাপন করে, তখন "নাগরিক প্রতিরোধ" দলগুলো শহরে একত্রিত হচ্ছিল যারা বাতিস্তা সরকারের উপর চাপ সৃষ্টি করছিল। অনেক মধ্যবিত্ত এবং পেশাদার ব্যক্তি কাস্ত্রো এবং তার আন্দোলনের দিকে এইসময় ঝুঁকে পড়েছিল। সিয়েরা মায়েস্ত্রা পর্বতমালায় গেরিলা বাহিনী শত শত কিউবান স্বেচ্ছাসেবককে আকৃষ্ট করে কিউবার সেনাবাহিনীর বিরুদ্ধে বেশ কয়েকটি যুদ্ধে জয়লাভ করে। যুদ্ধের সময় আর্নেস্টো 'চে' গুয়েভারার গলায় ও বুকে গুলি করা হয় তিনি গুরুতরভাবে আহত হন তবে নিহত হননি। গুয়েভারা (যিনি ঔষধ নিয়ে পড়াশোনা করেছিলেন,) তিনি অন্যান্য আহত গেরিলাদের প্রাথমিক চিকিৎসা দিতে থাকেন। এটি ছিল কিউবার বিপ্লবের যুদ্ধের প্রথম পর্যায়, যা পরবর্তী দুই বছর ধরে চলতে থাকে। নববর্ষের শুরুতে ১৯৫৯ সালের জানুয়ারি মাসে বাতিস্তা কিউবা থেকে ডোমিনিকান প্রজাতন্ত্রের উদ্দেশ্যে রওনা হওয়ার পর, বিদ্রোহী বাহিনী হাভানায় আনন্দ মিছিল করে।
রাজনৈতিক এবং সামরিক পদক্ষেপ
গেরিলারা ফেব্রুয়ারি ১৯৫৮ সালে ৪০০ জন পুরুষ যুক্ত করার মাধ্যমে তাদের সংখ্যা বৃদ্ধি করে। এর তুলনায় বাতিস্তার বাহিনীতে সৈন্য সংখ্যা ছিল ৫০,০০০ কিন্তু গেরিলা মোকাবেলা করার জন্য মাত্র ১০,০০০ সৈন্য একসাথে ব্যবহার করতে সক্ষম হয়েছিল। ১৯৫৮ সালের এপ্রিল থেকে আগস্টের মধ্যে সিয়েরাতে লুকানো গেরিলাদের ঘিরে ফেলা হয় এবং ধ্বংস করার জন্য বাতিস্তা ১০,০০০ সৈন্যের স্থল ও বিমান সহয়তা সহ অভিযান শুরু করে যদিও এটি একটি ব্যর্থ অভিযান ছিল। অবশেষে দুই বছরের যুদ্ধের পর বিদ্রোহীরা বাতিস্তা বাহিনীকে পরাজিত করে, যার ফলে এরা ডোমিনিকান প্রজাতন্ত্রে পালিয়ে যায় এবং ১৯৫৯ সালের ১ জানুয়ারি ক্ষমতা দখল করে। সে সময় যুদ্ধে প্রায় ২০,০০০ থেকে ৩০,০০০ গেরিলা যোগদান করে এবং যুদ্ধে ১,০০০ থেকে ২,৫০০ লোকের প্রাণ হানি হয়।
নাগরিক ও গ্রামীণ উভয় প্রেক্ষাগৃহে এম-২৬-৭ এর পরিচালিত কৌশলগুলির মূল অংশ ছিল অন্তর্ঘাত এবং প্রসার-প্রচারণা, এটি সঙ্কটের পরিবেশ তৈরি করতে এবং বাতিস্তা শাসনের বিরুদ্ধে জনসাধারণ ও অর্থনৈতিক শৃঙ্খলা অস্থিতিশীল করতে ব্যবহৃত হয়েছিল। গ্রামাঞ্চলে গেরিলারা আখের ক্ষেত এবং তেল শোধনাগার পুড়িয়ে দেয়, সেতু ও ট্রেন অবরোধ করে বাতিস্তার সৈন্যদের আক্রমণ করেছিল। অন্যদিকে এম-২৬-৭ সদস্যরা টেলিফোন লাইন কেটে দেয়, সমন্বিত ধর্মঘট, সরকারী ভবনে বোমা হামলা এবং সরকারী কর্মকর্তাদের হত্যা করাা হয়। এম-২৬-৭ তাদের কর্মকাণ্ডের সহিংসতাকে ইতিবাচক আলোকে তুলে ধরার জন্য তার প্রচারণা চালায়। উল্লেখযোগ্য প্রচারণা প্রচেষ্টার মধ্যে ছিল ১৯৫৮ সালের ২৪ ফেব্রুয়ারি থেকে রেডিও রেবেলডে সম্প্রচার এবং বিদেশী সাংবাদিকদের আমন্ত্রণ, যেমন নিউ ইয়র্ক টাইমসের যুদ্ধ সংবাদদাতা হার্বার্ট ম্যাথিউজ এবং মার্কিন সামরিক গোয়েন্দা এজেন্ট অ্যান্ড্রু সেন্ট জর্জ। অভ্যন্তরীণ এবং আন্তর্জাতিক উভয় প্রচারণার উদ্দেশ্য ছিল এম-২৬-৭ এর লক্ষ্য এবং নীতি সম্পর্কে শ্রোতাদের অবহিত করা এবং আন্দোলনের প্রতি সহানুভূতি সৃষ্টি করতে গেরিলা যোদ্ধাদের জীবন এবং শোষণের কথা প্রচার করা।
গ্রামীণ কার্যক্রম
এম-২৬-৭ এর কার্যক্রম গ্রামীণ গেরিলাদের মধ্যেও প্রসার করে, যারা সিয়েরা মায়েস্ত্রা পর্বতমালার আন্দোলনের উপর ভিত্তি করে অবস্থান করেছিল এবং শহুরে পলাতকরা বেশিরভাগই মধ্যবিত্ত এবং পেশাদার কিউবান ছিল। কাস্ত্রো বাতিস্তার সৈন্যদের সাথে লড়াই এবং বাতিস্তার নিয়ন্ত্রণ থেকে গৃহীত ক্রমবর্ধমান পরিমাণ এলাকা পরিচালনার জন্য গ্রামাঞ্চলে তার প্রচেষ্টার উপর মনোযোগ প্রদান করেন। এম-২৬-৭ বিপুল সংখ্যক কৃষক পুরুষ এবং নারীকে এম-২৬-৭ এর কার্যক্রমে অন্তর্ভুক্ত করে যেখানে তারা বাতিস্তার শাসনের বিরুদ্ধে যুদ্ধ করার জন্য সৈন্য, সহযোগী এবং সংবাদদাতা হিসেবে কাজ করে। অনেক কৃষক নেতা পিএসপির সাথেও যুক্ত ছিলেন এবং তারা এম-২৬-৭ এর সমর্থনে লোক সংগ্ৰহের জন্য কমিউনিস্ট পার্টির সদস্য এবং সহানুভূতিশীলদের সাথে যোগাযোগের জন্য তাদেরকে মাধ্যম হিসেবে ব্যবহার করেছিলেন। সবচেয়ে লক্ষণীয়, ক্যাম্পেসিনো অ্যাসোসিয়েশন, যা ১৯৩৪ সাল থেকে একটি সক্রিয় কমিউনিস্ট সংগঠন ছিল তারা এম-২৬-৭ কে কৃষক রাজনৈতিক সংগঠনের নেটওয়ার্কে প্রবেশ এবং কাজ করার অনুমতি দেয়। প্রামাণিক পার্টি (পিএ) এবং অর্থডক্স পার্টির নেতৃবৃন্দ এবং ক্ষুদ্র, মাঝারি ও ধনী জমির মালিকেরা এম-২৬-৭ কে বাতিস্তার বাহিনীর কাছ থেকে তহবিল ও সুরক্ষা প্রদানের মাধ্যমে সমর্থন করে।
নগর কার্যক্রম
১৯৫৫ সালে যখন পাইস আর তার সংগঠন ওরিয়েন্ট রেভোলিউশনারি অ্যাকশন (এআরও) এম-২৬-৭ এর সাথে একত্রীকরণ‌ হয়ে যায় তখন কাস্ত্রো ফ্রাঙ্ক পাইসকে ওরিয়েন্ট প্রদেশের প্রধান হিসেবে মনোনীত করেন। এম-২৬-৭ এর শহুরে ভূগর্ভস্থ প্রধান হিসেবে পাইস জাতীয় অধিদপ্তর নামে পরিচিত একটি মূল নেতৃত্বের অধীনে তার কার্যক্রম কেন্দ্রীভূত করেন এবং এম-২৬-৭ এর সদর দপ্তর হাভানা থেকে সান্তিয়াগোতে স্থানান্তর করেন। তিনি এম-২৬-৭ এর ছয়টি পৃথক বিভাগ তৈরি করেন যা সংগঠন, শ্রম প্রসার, মধ্যবিত্তদের মধ্যে নাগরিক প্রতিরোধ, অন্তর্ঘাতমূলক কার্যকলাপ এবং একটি শহুরে মিলিশিয়া, প্রচারণা এবং তহবিল সংগ্রহের জন্য একটি কোষাগারের ব্যবস্থা করেন।
১৯৫৬ সালের ৩০ নভেম্বর সান্তিয়াগোতে ব্যর্থ সশস্ত্র বিদ্রোহের মাধ্যমে প্যানস গ্রানমা থেকে ক্যাস্ত্রোর অবতরণকে সমর্থন করার চেষ্টা করেছিলেন এবং সিয়েরা মাস্ত্রায় কাস্ত্রো ও বেঁচে থাকা গেরিলারা পুনরায় গ্রুপপৃষ্ঠের পরে গেরিলারা ওষুধ, অস্ত্র, গোলাবারুদ, খাবারের জন্য তাদের শহুরে অংশের উপর নির্ভরশীল ছিল। এছাড়াও, মার্কিন যুক্তরাষ্ট্রে কিউবান নির্বাসিতদের জন্য শহুরে গোপনে সংগঠিত সংগঠনের কর্মীরা ধর্মঘটের পাশাপাশি অস্ত্র ও গোলাবারুদ কেনার জন্য তহবিল সরবরাহ করেছিল। এম-২৬-৭ অন্যান্য শহুরে-ভিত্তিক বাতিস্তা বিরোধী গ্রুপ যেমন পিএসপি-এর সাথে সমন্বয় সাধন করে।
১৯৫৭ সালের জুলাই মাসে সান্তিয়াগো পুলিশের হাতে ফ্রাঙ্ক পাইসের হত্যাকাণ্ডের পর শহরে ব্যাপক বিক্ষোভ এবং শ্রমিক ধর্মঘটের সূত্রপাত ঘটে যা দ্রুত দ্বীপ জুড়ে ছড়িয়ে পড়ে, যার ফলে ১৯৫৭ সালের ৫ আগস্ট দেশব্যাপী সাধারণ ধর্মঘট পালিত হয়। যদিও এই ধর্মঘট সীমিত সাফল্য দেখেছে, এম-২৬-৭ বিশ্বাস করে যে যে গতিতে ধর্মঘট ছড়িয়ে পড়েছে এবং এর জনপ্রিয়তা মানে ভবিষ্যতে দেশব্যাপী ধর্মঘট বাতিস্তার সরকারকে অস্থিতিশীল করে তুলতে পারে। পরে, ১৯৫৮ সালের ৯ এপ্রিল অনুষ্ঠিত পরবর্তী জাতীয় ধর্মঘট এম-২৬-৭ এর জন্য ব্যর্থ হয় এই ঘটনার জন্য বাতিস্তার বাহিনীর প্রস্তুতির কারণে এবং ধর্মঘটের সময় পর্যন্ত এম-২৬-৭ এবং শ্রমিক দলগুলোর মধ্যে দুর্বল যোগাযোগকে দায়ী করা হয়। বিশৃঙ্খলার সময় সশস্ত্র অভ্যুত্থান করার চেষ্টা করার সময় পুলিশ এবং সেনাবাহিনীর সাথে যুদ্ধে অনেক এম-২৬-৭ সদস্য নিহত হয়।
১৯৫৯-এর পরে
অধিগ্রহণের পর, বাতিস্তা বিরোধী, উদারপন্থী, নগরকর্মী, কৃষক এবং আদর্শবাদীরা এম-২৬-৭ আন্দোলনের প্রভাবশালী অনুসারী হয়ে ওঠে, যা কিউবার উপর নিয়ন্ত্রণ লাভ করতে সাহায্য করে। এই আন্দোলন কিউবার সমাজতান্ত্রিক বিপ্লবের ইউনাইটেড পার্টি গঠনের জন্য অন্যান্য সংস্থার সাথে যুক্ত হয়, যার ফলে ১৯৬৫ সালে কিউবার কমিউনিস্ট পার্টির প্রতিষ্ঠা হয়। কিউবা পূর্ব ইউরোপীয় দেশগুলির পরে নিজেকে মডেল হিসেবে উপস্থাপন করে যারা ওয়ারশ চুক্তিতে সাক্ষর করেছিল। যখন জানা যায় যে কিউবা কঠোর মার্কসবাদী-লেনিনবাদী রাজনৈতিক ও অর্থনৈতিক ব্যবস্থা গ্রহণ করবে তখন বিরোধিতা কেবল ভিন্নমতাবলম্বী দলের সদস্যদের দ্বারাই নয় মার্কিন যুক্তরাষ্ট্রও এর বিরোধিতা করেছে।
১৯৬০ সালের ৬ জানুয়ারি এম-২৬-৭ এর সশস্ত্র সদস্যরা কিউবা জুড়ে ক্যাথলিক সেমিনার, গির্জা এবং স্কুল দখল করে নেয় ও ইয়ং ক্যাথলিক ওয়ার্কার্স (জোসি) নেতাদের গ্রেফতার করে। পিগস উপসাগরের পর, এম-২৬-৭ আরো গির্জা বন্ধ করে দেয় এবং ১৯৬১ সালের ১৭ এপ্রিল বেশ কয়েকজন পুরোহিত ও বিশপকে আটক করে। সকল বেসরকারি কলেজ জাতীয়করণ এবং বিদেশী পুরোহিতদের বহিষ্কারের পরিপ্রেক্ষিতে ১ মে ক্যাথলিক চার্চকে কিউবা থেকে বহিষ্কার করা হয়।
উত্তরাধিকার
বাতিস্তার বিরুদ্ধে সংগ্রামের সময় এম-২৬-৭ নিজেকে সকল কিউবানদের জন্য একটি ঐক্যবদ্ধ আন্দোলন হিসেবে তুলে ধরেছিল যারা বাতিস্তার উৎখাতের পর গণতন্ত্র এবং সামাজিক ন্যায়বিচার বয়ে আনবে, বিশেষ করে নারী এবং আফ্রো-কিউবা সংখ্যালঘুদের জন্য। কিউবার কর্মী বাহিনীর কেবলমাত্র ১০% সদস্য থাকা সত্ত্বেও, নারীরা বিপ্লবের সময় এম-২৬-৭-এ আনুপাতিকভাবে অংশগ্রহণ করে, যার মধ্যে ছিল প্রচারণা এবং বিক্ষোভ এবং পিকেটিং।
এছাড়াও, মারিয়ানা গ্রাজালেস সেপ্টেম্বর ১৯৫৮ সালে এম-২৬-৭ তে একটি অল-ফিমেল মিলিটারি ইউনিট হিসেবে প্রতিষ্ঠিত হয়। বিপ্লবের পর এম-২৬-৭ দ্বারা পরিচালিত বিপ্লবী সরকার কিউবার রাজনৈতিক, সামাজিক ও অর্থনৈতিক জীবনে নারীদের একীভূত করতে এবং পতিতাবৃত্তি নির্মূল করতে ফেডারেশন অফ কিউবান উইমেন (বিএমসি) প্রতিষ্ঠা করে। কাস্ত্রো এবং এম-২৬-৭ এই আন্দোলনের একটি গুরুত্বপূর্ণ প্লাটফর্ম হিসেবে জাতিগত একীকরণের উপর জোর দিয়েছেন এবং বাতিস্তার উৎখাতের পর এম-২৬-৭ দ্রুত জনস্বার্থে কিছু সংস্কারকাজ বাস্তবায়ন করে, যেমন জমি পুনর্বণ্টন এবং উন্নত সরকারী শিক্ষা এবং চিকিৎসা সেবা যাতে সবাই আনুপাতিকভাবে উপকৃত হয়। তবে, এম-২৬-৭ এর বর্ণবাদী নীতি কৃষ্ণাঙ্গ রাজনৈতিক সংগঠনকে দমন করার এবং বিপ্লবের বক্তব্যের বর্ণবাদী চেতনাকে অবমূল্যায়ন করার উপর জোর দেয়ার জন্য সমালোচিত হয়েছে।
সদস্য
ছাব্বিশে জুলাইয়ের আন্দোলনের অংশ নেওয়া অন্যান্য রাজনৈতিক নেতারা হলেন:
ইসলামী ব্যাংকিং ও অর্থায়ন পদ্ধতি
থাম্ব|ডান|মূল ইংরেজি সংস্করণ ইসলামী ব্যাংকিং ও অর্থায়ন পদ্ধতি (An Introduction To Islamic Finance নামেও পরিচিত) দেওবন্দি ইসলামি পণ্ডিত ও আধুনিক ইসলামি ব্যাংকিংয়ের অন্যতম স্বপ্নদ্রষ্টা মুহাম্মদ তাকি উসমানির ইংরেজি ভাষায় রচিত ইসলামি ব্যাংকিং ও অর্থসংস্থান বিষয়ে একটি গবেষণামূলক প্রামাণ্য গ্রন্থ যাতে লেখক প্রচলিত অর্থায়ন পদ্ধতি ও ব্যাংকিং পদ্ধতি ইসলাম মােতাবেক ঢেলে সাজানাের উপায় বাস্তব উদাহরণসহ ইসলামি অর্থায়ন সম্পর্কিত মৌলনীতিসমূহের ব্যাখ্যা-বিশ্লেষণ, বিভিন্ন প্রশ্ন ও সমস্যা সম্পর্কে বিস্তারিত আলােকপাত করেছেন। গ্রন্থটি ইসলামি অর্থনীতিবিদ ও আলেমদের মাঝে ব্যাপক সাড়া জাগাতে সক্ষম হয়েছে এবং লেখক ইসলামি উন্নয়ন ব্যাংক পুরস্কারসহ বিভিন্ন পুরস্কারে ভূষিত হয়েছেন।
ইতিহাস
লেখক ১৯৯৮ সালে এই গ্রন্থটি রচনা করেন, যা সর্বপ্রথম “An Introduction To Islamic Finance” নামে প্রকাশ করেছিল পাকিস্তানের করাচিতে অবস্থিত ইদারাতুল মাআরিফ। পরবর্তীতে মার্কিন যুক্তরাষ্ট্র, ভারত থেকেও এটি প্রকাশিত হয়েছে। পাকিস্তানের ইসলামি পণ্ডিত মুহাম্মদ যাহিদ “ইসলামি ব্যাংকারি কি বুনিয়াদি” নামে এই গ্রন্থের উর্দু অনুবাদ করেছেন। ২০০৫ সালে এই গ্রন্থের বাংলা অনুবাদ করেন ঢাকার জামিয়া কারিমিয়া আরাবিয়ার অধ্যাপক মুহাম্মদ জাবের হুসাইন। এটি প্রকাশ করেছে মাকতাবাতুল আশরাফ। ‘মুকাদ্দিমাতুন ফিত তামওয়িলিল ইসলামি’ (مقدمة في التمويل الإسلامي) নামে এর একটি আরবি অনুবাদ প্রকাশ করেছে দামেস্কের দারুর রাওয়াদ, অনুবাদক উমর আহমদ কাশখার। এছাড়াও বিভিন্ন ভাষায় এর অনুবাদ সহজলভ্য।
বৈশিষ্ট্য
বইটি সহজ ভাষায় রচিত হয়েছে, যাতে ইসলামি অর্থনীতির সাথে অপরিচিত যেকেউই বুঝতে পারে। ‘জার্নাল অফ ইসলামিক ফাইনান্স’ এর একটি পর্যালোচনায় বলা হয়েছে, ইসলামি অর্থায়ন সম্পর্কে এটি দুর্দান্ত একটি কাজ, আমাদের বিশ্বাস ইসলামি অর্থায়ন শিখতে এবং জানার ইচ্ছুকদের জন্য বইটি অপরিহার্য, কাজটি উচ্চমানের এবং এর বহুগুণ রয়েছে।
বিষয়বস্তু
গ্রন্থের শুরুতে লেখক একটি পাণ্ডিত্যপূর্ণ ভূমিকা দিয়েছেন। আলোচ্য বিষয় ও অধ্যায় সমূহ:
জার্মানি জাতীয় ফুটবল দল
জার্মানি জাতীয় ফুটবল দল (Deutsche Fußballnationalmannschaft, Germany national football team) হচ্ছে আন্তর্জাতিক ফুটবলে জার্মানির প্রতিনিধিত্বকারী পুরুষদের জাতীয় দল, যার সকল কার্যক্রম জার্মানির ফুটবলের সর্বোচ্চ নিয়ন্ত্রক সংস্থা জার্মান ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৮ সালের ৫ই এপ্রিল তারিখে, জার্মানি প্রথমবারের মতো আন্তর্জাতিক খেলায় অংশগ্রহণ করেছে; সুইজারল্যান্ডের বাজেলের অনুষ্ঠিত উক্ত ম্যাচে জার্মানি সুইজারল্যান্ডের কাছে ৫–৩ গোলের ব্যবধানে পরাজিত হয়েছে। জার্মানি হচ্ছে ফিফা কনফেডারেশন্স কাপের শেষ চ্যাম্পিয়ন, যারা ২০১৭ সালে চিলিকে ১–০ গোলের ব্যবধানে পরাজিত করেছে।
৭০,০০০ ধারণক্ষমতাবিশিষ্ট অ্যালিয়াঞ্জ এরিনায় ডি মানশাফট নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় জার্মানির রাজধানী ফ্রাঙ্কফুর্টে অবস্থিত। বর্তমানে এই দলের ম্যানেজারের দায়িত্ব পালন করছেন হান্স-ডিটার ফ্লিক এবং অধিনায়কের দায়িত্ব পালন করছেন বায়ার্ন মিউনিখের গোলরক্ষক মানুয়েল নয়ার।
জার্মানি ফিফা বিশ্বকাপের ইতিহাসের অন্যতম সফল দল, যারা এপর্যন্ত ৪ বার (১৯৫৪, ১৯৭৪, ১৯৯০ এবং ২০১৪) বিশ্বকাপ জয়লাভ করেছে। এছাড়া উয়েফা ইউরোপীয় চ্যাম্পিয়নশিপেও জার্মানি অন্যতম সফল দল, যেখানে তারা ৩টি (১৯৭২, ১৯৮০ এবং ১৯৯৬) শিরোপা জয়লাভ করেছে।
লোথার মাথেউস, মিরোস্লাভ ক্লোসা, লুকাস পোডলস্কি, গের্ড ম্যুলার এবং রুডি ফোলারের মতো খেলোয়াড়গণ জার্মানির জার্সি গায়ে মাঠ কাঁপিয়েছেন।
র‌্যাঙ্কিং
ফিফা বিশ্ব র‌্যাঙ্কিংয়ে, ১৯৯২ সালের ডিসেম্বর মাসে প্রকাশিত র‌্যাঙ্কিংয়ে জার্মানি তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০০৬ সালের মার্চ মাসে প্রকাশিত র‌্যাঙ্কিংয়ে তারা ২২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে জার্মানির সর্বোচ্চ অবস্থান হচ্ছে ১ম (যা তারা সর্বপ্রথম ১৯৯০ সালে অর্জন করেছিল) এবং সর্বনিম্ন অবস্থান হচ্ছে ২৪। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
হামিদউ মাইগা
হামিদউ মাইগা (জন্ম ১৯৩২) হলেন একজন মালীয় স্টুডিও আলোকচিত্রশিল্পী যিনি উত্তর-ঔপনিবেশিক যুগে এই অঞ্চলের নৈপুণ্যে অগ্রগামীদের মধ্যে ছিলেন। ২০১০-এর দশকের গোড়ার দিকে তার আবিষ্কার এবং প্রদর্শনের আগে পশ্চিমে তার কাজটি মূলত অজানা ছিল। ১৯৫০ এর দশকের শেষের দিকে নাইজার নদী অঞ্চল থেকে মাইগার প্রথম বহিরঙ্গন প্রতিকৃতিগুলি উপনিবেশ থেকে সার্বভৌমত্বে মালির সামাজিক উত্তরণের সময়কে প্রতিফলিত করে। তিনি লন্ডন এবং পেরুর লিমায় একক শোতে প্রদর্শন করেছেন।
প্রারম্ভিক জীবন এবং কর্মজীবন
alt=Map of the Niger River in northern Africa, showing the distance between Maiga's birth town in Burkina Faso and his adopted city, Timbuktu in Mali|থাম্ব| ১৯৫০-এর দশকের শেষের দিকে নাইজার নদী ভ্রমণের সময় মাইগা তার আলোকচিত্র শৈলী তৈরি করেছিলেন। মাইগা ১৯৩২ সালে বুকিনা ফাসোর বোবো দিউলাসোতে শহরে জন্মগ্রহণ করেন। তিনি টিম্বক্টুতে একজন রাজমিস্ত্রি হিসেবে প্রশিক্ষণ নিয়েছিলেন, কিন্তু ১৯৫০-এর দশকের গোড়ার দিকে আলোকচিত্র সাংবাদিকতা এবং তার প্রথম মিডিয়াম ফরম্যাট ক্যামেরার মাধ্যমে আলোকচিত্রশিল্পতে প্রবেশ করেন। তার শিক্ষানবিশ সমাপ্ত করার পর, মাইগা ঘানার একজন সহকর্মীর কাছ থেকে ফটো ল্যাবের সরঞ্জামের একটি সেট কিনেছিলেন।  তিনি ১৯৫৮ সালে তিনি মালির মোপ্তি অঞ্চলের এন'গৌমায় গ্রামের তার প্রথম স্টুডিও খোলেন।,   নাইজার নদীর তীরে কাজের সন্ধানে, আকর্ষণীয় লোকেদের সাথে দেখা করতে এবং আলোকচিত্রর মৌলিক বিষয়গুলি অনুশীলন করতে বের হন। আঁকা ব্যাকড্রপগুলির সাথে তিনি পরিবহন করেছিলেন। এই দুই বছরের সময়কালে, তিনি আউটডোর স্টুডিও পোর্ট্রেটের একটি শৈলী তৈরি করেন।  তার বিষয়ের আগে কখনো ছবি তোলা হয়নি  এবং কেউ কেউ আগে কখনো ক্যামেরা দেখেনি।  টিমবুকটুতে ফিরে এসে তিনি একটি স্টুডিও খোলেন যেখানে তিনি রাজনীতি, খেলাধুলা এবং শিল্পকলা জুড়ে চিত্রগুলির ছবি তুলেছিলেন।  মাইগা প্রতিটি প্রতিকৃতির জন্য পোশাক, প্রপস এবং আঁকা ব্যাকড্রপ বেছে নিয়েছিল। তার বিষয়বস্তু পপ সংস্কৃতির মূর্তি, সিগারেট এবং রেডিওর মতো সুযোগ-সুবিধা এবং মিশ্র পশ্চিমা ও আফ্রিকান সংবেদনশীলতার একটি সারগ্রাহী শৈলীতে পোষাক করবে। তার কাজ ফরাসি উপনিবেশ থেকে একটি সার্বভৌম রাষ্ট্রে মালির সামাজিক রূপান্তরকে ধারণ করে।  ১৯৭৩ সালে বামাকোতে একটি স্টুডিও খোলেন।
মাইগা ১৯৫০ এবং ১৯৭০ এর দশকের মধ্যে উত্তর-ঔপনিবেশিক স্টুডিও আলোকচিত্রতে মালিয়ান অগ্রগামীদের মধ্যে ছিলেন। মালিয়ান পোর্ট্রেট আলোকচিত্রশিল্পতে মাইগা একটি প্রধান ব্যক্তিত্ব হিসাবে স্বীকৃত। ২০১০-এর দশকের গোড়ার দিকে আর্ট ডিলার জ্যাক বেল মাইগার নেতিবাচক বিষয়গুলি আবিষ্কার করার আগে মাইগার কাজটি পশ্চিমা শ্রোতাদের কাছে মূলত অজানা ছিল - যখন মাইগা তার ৮০-এর দশকে ছিল - এবং কাজটিকে বৃহত্তর শ্রোতাদের কাছে নিয়ে এসেছিল। বেল মাইগার প্রথম একক প্রদর্শনী টকিং টিমবুকটু আয়োজন করেছিলেন এবং লন্ডনের ভিক্টোরিয়া অ্যান্ড অ্যালবার্ট মিউজিয়াম মাইগার কিছু কাজ অধিগ্রহণ করে।
২০১৬ সালে, মাইগার কাজ নিউইয়র্ক ১:৫৪ মেলায় প্রদর্শিত হয়েছিল এবং আলোকচিত্র র মাস্টার্স সিরিজের অংশ হিসাবে পেরুভিয়ান মিউজেও মারিও টেস্টিনোতে একক প্রদর্শনীতে।  জাদুঘরটি মাইগাকে মার্টিন চাম্বি এবং ভার্গাস ব্রাদার্স আর্ট স্টুডিওদের মতো আলোকচিত্রীদের ঐতিহ্যের মধ্যে স্থাপন করেছিল।
মাইগা বামাকোতে বাস করে।
আরাকান আর্মি
আরাকান আর্মি (ရက္ခိုင့်တပ်တော်; সংক্ষেপে এএ) রাখাইন রাজ্য (আরাকান) ভিত্তিক একটি বিদ্রোহী গোষ্ঠী। ১০ এপ্রিল ২০০৯ এ প্রতিষ্ঠিত, এএ হল ইউনাইটেড লীগ অফ আরাকান (ইউএলএ) এর সামরিক শাখা। আত্মনিয়ন্ত্রণের অধিকারের দাবি তুলে প্রায় এক যুগ আগে এর সাংগঠনিক উদ্যোগ শুরু হয়। রাখাইন নৃগোষ্ঠীর (আরাকানি) বৌদ্ধ ধর্মাবলম্বীদের এই সংগঠন নিজেদের ইতিহাস ও সংস্কৃতিকে সামনে আনতে চায়। বর্তমানে এটির নেতৃত্ব দিচ্ছেন কমান্ডার ইন চিফ মেজর জেনারেল তোয়ান মারত নাইং এবং ভাইস ডেপুটি কমান্ডার ব্রিগেডিয়ার জেনারেল নিয়ো টোয়ান আং।
কাচিন সংঘাতে এএ কাচিন ইন্ডিপেন্ডেন্স আর্মি (কেআইএ) এর সাথে তাতমাদো (মিয়ানমার সশস্ত্র বাহিনী) এর বিরুদ্ধে লড়াই করেছে। বেশিরভাগ এএ সৈন্যরা মূলত কেআইএ মিলিটারি একাডেমিতে প্রশিক্ষিত ছিল। ২০১৪ সাল থেকে এএ রাখাইন রাজ্যে নিজস্ব প্রশিক্ষণ শিবির স্থাপন করেছে। মায়ানমার পিস মনিটরের মতে, ২০১৪ সালে এএ এর ১,৫০০ এরও বেশি সৈন্য ছিল, বাংলাদেশের সাথে মিয়ানমারের সীমান্তের কাছে রাখাইন রাজ্যে নিযুক্ত কর্মী সহ।  ইরাবদি  ২০১৫ সালের সেপ্টেম্বরে বলেছিলেন যে এএ এর বেসামরিক শাখায় ২,৫০০ এরও বেশি সৈন্য এবং ১০,০০০ কর্মী রয়েছে। ২০২০ সালের জানুয়ারিতে এএ প্রধান দাবি করেন যে গোষ্ঠীটির ৩০,০০০ এরও বেশি সৈন্য রয়েছে।
উৎপত্তি
আরাকান আর্মি (এএ) ১০ এপ্রিল ২০০৯-এ তার রাজনৈতিক শাখা, ইউনাইটেড লীগ অফ আরাকান (ইউএলএ) এর সাথে প্রতিষ্ঠিত হয়েছিল, যা এটি কাচিন রাজ্যের লাইজায় তার "অস্থায়ী সদর দফতর" হিসাবে বর্ণনা করে।
উদ্দেশ্য
আরাকান আর্মি কথিতভাবে বহু-জাতিগত আরাকানি জনসংখ্যার জন্য আত্মনিয়ন্ত্রণ, আরাকান জনগণের জাতীয় পরিচয় ও সাংস্কৃতিক ঐতিহ্য রক্ষা এবং প্রচার এবং আরাকান জনগণের "জাতীয় মর্যাদা" এবং সর্বোত্তম স্বার্থের পক্ষে সমর্থন করে।
২০২১ সালের আগস্টে পরিচালিত আরাখা মিডিয়া (একেকে) এর সাথে একটি সাক্ষাত্কারে, আরাকান সেনাবাহিনীর কমান্ডার-ইন-চীফ স্পষ্টভাবে বলেছিলেন যে সশস্ত্র বিপ্লবের রাজনৈতিক উদ্দেশ্য হল আরাকানের সার্বভৌমত্ব পুনরুদ্ধার করা, এতে কোন দর কষাকষি হয়নি এবং ভবিষ্যতেও হবে না।
সশস্ত্র সংঘাত
২০১৫ সালের এপ্রিলে রাখাইন রাজ্যের কিয়াউকতাউ টাউনশিপ এবং চিন রাজ্যের পালেতওয়া টাউনশিপে মিয়ানমার সেনাবাহিনীর সাথে তাদের সংঘর্ষ হয়।
২০১৬ সালের অক্টোবরে উত্তর রাখাইন রাজ্যে রোহিঙ্গা বিদ্রোহীদের এবং বার্মিজ নিরাপত্তা বাহিনীর মধ্যে সংঘর্ষের পর আরাকান আর্মি একটি প্রেস বিবৃতি প্রকাশ করে, অপরাধীদের (আরাকান রোহিঙ্গা স্যালভেশন আর্মি) "বর্বর বাঙালি মুসলিম সন্ত্রাসী" এবং সহিংসতাকে "উত্তর আরাকানে বাঙালি ইসলামিক মৌলবাদী জঙ্গিদের তাণ্ডব" বলে অভিহিত করে।
বিবিসির মতে ম্রাউক ইউতে আরাকান আর্মির জনসমর্থন রয়েছে এবং শহরের বেশ কিছু পুরুষ সম্প্রতি এই দলে যোগদান করেছে।
২০১৭ সালের নভেম্বরে গ্রুপটি চিন রাজ্যের তাতমাদোর সাথে প্রচণ্ড সংঘর্ষে জড়িয়ে পরে, যাতে ১১ জন তাতমাদো সৈন্য নিহত হয়।
মুন্সিরহাট রেলওয়ে স্টেশন
মুন্সিরহাট রেলওয়ে স্টেশন বাংলাদেশের চট্টগ্রাম বিভাগের ফেনী জেলার ফুলগাজী উপজেলায় অবস্থিত একটি অব্যবহৃত রেলওয়ে স্টেশন।
ইতিহাস
ফেনী জেলার পিছিয়ে পড়া উত্তরাঞ্চলের জনগোষ্ঠির জেলা সদরের সাথে যাতায়াতের পাশাপাশি ত্রিপুরার বিলোনিয়া হয়ে বাংলাদেশের বিলোনিয়া দিয়ে ফেনী থেকে আসামের সাথে যোগাযোগ স্থাপনের জন্য ১৯২৯ সালে এ রেলপথ চালু করে আসাম বেঙ্গল রেলওয়ে কোম্পানি। ২৮ কিলোমিটার এই রেলপথে  মুন্সিরহাটসহ ৯টি রেলওয়ে স্টেশন তৈরি করা হয়। তৎকালীন ব্রিটিশ সরকারের অর্থায়নে এ রেললাইনের কাজ সম্পন্ন হয়। প্রথমদিকে এ লাইনে মালবাহী ট্রেন চলাচল করলেও ১৯৪৭ সালে ভারত বাংলাদেশ বিভাগের পর দুটি লাইন আলাদা হয়ে যায়। ভারতের অংশে ট্রেন চলাচল বন্ধ থাকলেও বাংলাদেশ অংশে বিলোনিয়া থেকে ফেনী মহকুমা শহরের সাথে যোগাযোগের জন্য একটি ট্রেন চালু করা হয়। সে সময় ফেনীর উত্তরাঞ্চলের মানুষের জেলা শহরের সাথে যোগাযোগের একমাত্র মাধ্যম ছিল এ রেলপথ। ১৯৭১ সালের পর রেল যোগাযোগের পাশাপাশি সড়ক যোগাযোগের উন্নতি হওয়ায় কদর কমে যায় এ রেলপথের। ব্যাপক লোকসানের কারণে ১৯৯৭ সালের ১৭ আগস্ট কর্তৃপক্ষ ফেনী-বিলোনিয়া রেলপথ বন্ধ ঘোষণা করে কর্তৃপক্ষ।
পরিষেবা
মুন্সিরহাট রেলওয়ে স্টেশন দিয়ে ১৭ আগস্ট ১৯৯৭ সালের পর থেকে কোন ট্রেন চলাচল করে না।
সায়মন বিচ রিসোর্ট
সায়মন বিচ রিসোর্ট বাংলাদেশের কক্সবাজারের কলাতলী পয়েন্টে অবস্থিত একটি পাঁচ তারকা রিসোর্ট। এটি শহরের প্রথম বেসরকারি হোটেল সায়মন হোটেলের উত্তরসূরী। রিসোর্টটির নির্মাণকাজ প্রাথমিকভাবে ২০১৩ সালে শুরু হয় ও ২০১৫ সালে শেষ হয়।
বৈশিষ্ট্য
২৮৮ কক্ষ বিশিষ্ট এই রিসোর্টের অধিকাংশ কক্ষ থেকে কক্সবাজার সমুদ্র সৈকত দেখা যায়। এখানে ওশেন ও ডিলাক্স স্যুট, রেস্তোরাঁ, সুইমিং পুল, বার ডেক, বলরুম এবং কনভেনশন হল রয়েছে।
আয়কর ফাঁকি
২০২১ সালে আয়কর বিভাগ দ্বারা প্রকাশিত একটি প্রতিবেদন অনুযায়ী, ২০১৫ থেকে ৬ বছর ধরে রিসোর্ট কর্তৃপক্ষ কোনও আয়কর রিটার্ন জমা দেয়নি। প্রতিবেদন প্রকাশের পর কর্তৃপক্ষ আয়কর রিটার্ন হিসেবে ৪০ লাখ টাকা অগ্রিম প্রদান করে। প্রতিবেদনে আরও উল্লেখ করা হয় যে রিসোর্টটি তাদের আয়ের মিথ্যা তথ্য প্রদান করেছে।
মামলা
১৯৯৯ সালে কক্সবাজারের ১৫ বর্গকিলোমিটার উপকূলীয় এলাকাকে পরিবেশগত কারণে আইনত সংরক্ষিত এলাকা হিসাবে ঘোষণা করা হয়, কিন্তু সায়মন বিচ রিসোর্ট কর্তৃপক্ষ কলাতলীতে রিসোর্টটি নির্মাণের জন্য জমিটি ইজারা নেয়। ২০১৯ সালে একটি মামলার রায় হয় যে ইজারাটি অবৈধ ছিল ও সেই রায়ে রিসোর্ট ভবনটি ভেঙে ফেলার নির্দেশ দেওয়া হয়।
পুরস্কার
২০১৯ সালে সায়েমান বিচ রিসোর্ট সাউথ এশিয়ান ট্রাভেল অ্যাওয়ার্ডস (সাটা) পুরস্কার জিতে। শ্রীলঙ্কায় অনুষ্ঠিত এক অনুষ্ঠানে রিসোর্টের ব্যবস্থাপনা পরিচালক মাহবুব রহমানকে এই পুরস্কার প্রদান করা হয়।
সুলতান মাহমুদ
এয়ার ভাইস মার্শাল (অব.) সুলতান মাহমুদ (১৯৪৪ – ১৪ আগস্ট ২০২৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। তার পিতার বাড়ি ফেনী জেলার দাগনভূঁইয়া উপজেলায় হলেও উনি তার নানা বাড়ি ছাগলনাইয়া উপজেলার নিজকুনজরা মজলিস বাড়িতে জন্মগ্রহণ করেন। বাল্যকালে তার নাম ছিল জামাল। উনাদের তিন ভাইয়ের অন্য দুই জন কামাল এবং মামুন। মামুন বাংলাদেশের একটি শিল্প গ্রুপ ইমপ্রেস গ্রুপের প্রধান। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক লাভ করেন।
জন্ম ও শিক্ষাজীবন
সুলতান মাহমুদের জন্ম ফেনী জেলার দাগনভূঁইয়া উপজেলায়। তার বাবার নাম নূরুল হুদা এবং মায়ের নাম আঙ্কুরের নেছা। শিশু কালে উনি নানার বাড়ি ছাগলনাইয়ার নিজকুনজরা গ্রামের বিখ্যাত মজলিস বাড়িতে বড় হয়েছেন। একই গ্রামের নিজকুনজরা সরকারি প্রথমিক বিদ্যালয়ে  উনি প্রাথমিক শিক্ষা লাভ করেন। স্ত্রীর নাম ফেরদৌস আরা মাহমুদ। তাদের এক মেয়ে ও এক ছেলে।
কর্মজীবন
১৯৭১ সালে সুলতান মাহমুদ পাকিস্তানি বিমানবাহিনীর মৌরীপুর বিমানঘাঁটিতে কর্মরত ছিলেন। এর অবস্থান ছিলো করাচিতে। তখন তার পদবি ছিল ফ্লাইট লেফটেন্যান্ট। মুক্তিযুদ্ধে যোগ দিতে তিনি মে মাসে সেখান থেকে পালিয়ে শ্রীলঙ্কা হয়ে ঢাকায় আসেন। ঢাকা থেকে ভারতে যাওয়ার পথে পাকিস্তানি সেনাবাহিনী তাকে আটকের চেষ্টায় তাড়া করে। এ অবস্থায় দাউদকান্দি ফেরিঘাটের কাছে তিনি সাঁতরিয়ে মেঘনা নদী পার হন। অনেক বাধাবিপত্তি পেরিয়ে শেষ পর্যন্ত ভারতে পৌঁছাতে সক্ষম হন। সুলতান মাহমুদ স্বাধীনতার পর ধাপে ধাপে এয়ার ভাইস মার্শাল পদে উন্নীত হন। বাংলাদেশ বিমান বাহিনীর প্রধান হিসেবেও দায়িত্ব পালন করেন।
মুক্তিযুদ্ধে ভূমিকা
ভারতে তখন সমবেত হয়েছেন পাকিস্তানি বিমানবাহিনীর আরও কয়েকজন বাঙালি। তারা মুক্তিবাহিনীর প্রধান এম এ জি ওসমানীর কাছে অনুরোধ করেন, মুক্তিবাহিনীর জন্য বিমান উইং গঠনের। কিন্তু বাস্তবে তা তখন করা সম্ভব ছিল না। এ অবস্থায় সুলতান মাহমুদ বসে থাকলেন না। যোগ দেন স্থল যোদ্ধাদের সঙ্গে। তিনি প্রথমে যুদ্ধ করেন ২ নম্বর সেক্টরে। পরে ১ নম্বর সেক্টরে। বেশ কয়েকটি অপারেশনে তিনি সাহসিকতার সঙ্গে অংশ নেন। এর মধ্যে চট্টগ্রামের মদুনাঘাট বিদ্যুৎ সাবস্টেশন ধ্বংসের অপারেশন উল্লেখযোগ্য। মদুনাঘাট বিদ্যুৎ স্টেশনটির অবস্থান চট্টগ্রাম কাপ্তাই সড়কের হালদা নদীর পশ্চিম পাশে। সেখানে ছিল পাকিস্তানি সেনাবাহিনীর একটি দল। সাবস্টেশনের চারদিকের বাংকারে ছিল তাদের অবস্থান। অক্টোবর মাসের শেষে একদিন সুলতান মাহমুদের নেতৃত্বে একদল মুক্তিযোদ্ধা সেখানে অতর্কিতে আক্রমণ করে। তাদের আক্রমণে সাবস্টেশনটি ধ্বংস হয়। কিন্তু পাকিস্তানি সেনাবাহিনীর পাল্টা আক্রমণে সুলতান মাহমুদ আহত ও তার এক সহযোদ্ধা শহীদ হন। সেদিন তিনি যথেষ্ট রণকৌশল ও বীরত্ব প্রদর্শন করেন। এরপর তিনি আর স্থলযুদ্ধে অংশ নিতে পারেননি। এ সময়ই গঠিত হয় মুক্তিবাহিনীর বিমান উইং। কয়েক দিন পর সুলতান মাহমুদকে বিমান উইংয়ে অন্তর্ভুক্ত করা হয়। ১৯৭১ সালের ৩ ডিসেম্বর মুক্তিবাহিনীর বিমান উইংয়ের মাধ্যমে প্রথম যে আক্রমণ পরিচালনা করা হয়, এর একটির দায়িত্ব ছিল তার ওপর। তার নেতৃত্বে পরিচালিত হয় গোদনাইল অপারেশন। এ অপারেশনে তার সহযোদ্ধা ছিলেন বদরুল আলম। তারা একটি অ্যালুয়েট হেলিকপ্টারের সাহায্যে নারায়ণগঞ্জের গোদনাইল তেলের ডিপোতে আক্রমণ চালান। ভারতের কৈলাসটিলা বিমানঘাঁটি থেকে পূর্ব নির্ধারিত সময়ের মধ্যেই তারা গোদনাইলে পৌঁছাতে সক্ষম হন। নির্ধারিত দূরত্বে পৌঁছেই শুরু করেন আক্রমণ। সেদিন তারা হেলিকপ্টার থেকে ১৪টি রকেট নিক্ষেপ করে ইএসএসও-র দুটি তেলের ডিপো সম্পূর্ণভাবে ধ্বংস করে দেন। আরও কয়েকটি আংশিক ক্ষতিগ্রস্ত হয়। সুলতান মাহমুদ পরে সিলেট, কুলাউড়া, কুমিল্লা, ভৈরব, শমশেরনগর আরও কয়েক স্থানে হেলিকপ্টারের সাহায্যে আক্রমণে অংশ নেন। মুক্তিযুদ্ধের শেষ পর্যায়ে তিনি ও সাহাবউদ্দিন আহমেদ বীর উত্তম একদিন হেলিকপ্টারে সিলেট শহরের অবস্থা পর্যবেক্ষণ করছিলেন। বিমানবন্দরে অবতরণ করা মাত্র তারা পাকিস্তানি সেনাবাহিনীর আক্রমণের মুখে পড়েন। হেলিকপ্টারে কয়েকটি গুলি লাগে। সুলতান মাহমুদ অত্যন্ত সাহসিকতার সঙ্গে হেলিকপ্টারটি নিয়ে পাকিস্তানি সেনাদের কবল থেকে বেরিয়ে যান।
নিতাই রায় চৌধুরী
নিতাই রায় চৌধুরী (জন্ম: ১৯৪৯ ) হলেন একজন বাংলাদেশি আইনজীবী ও রাজনীতিবিদ যিনি মাগুরা-২ আসনের সংসদ সদস্য এবং মন্ত্রী ছিলেন।
প্রাথমিক জীবন
নিতাই রায় চৌধুরী ১৯৪৯ সালে মাগুরার মহম্মদপুরর হাটবাড়িয়া গ্রামের জন্মগ্রহণ করেন। তার স্ত্রী ঝুমা রায় চৌধুরী, এই দম্পতীর নিপুন রায় চৌধুরী সহ ২ পুত্র ও ৩ কন্যা।
কর্মজীবন
নিতাই রায় চৌধুরী একজন আইনজীবী।
রাজনৈতিক জীবন
এরশাদ সরকারের পতনের পর তিনি বাংলাদেশ জাতীয়তাবাদী দলে যোগ দিয়ে বর্তমানে বিএনপির ভাইস চেয়ারম্যান হিসেবে দায়িত্ব পালন করছেন।
নিতাই রায় চৌধুরী ১৯৯১ সালের পঞ্চম জাতীয় সংসদ নির্বাচনে জাতীয় পার্টির মনোনয়নে, ২০০১ সালের অষ্টম, ২০০৮ সালের নবম ও ২০১৮ সালের একাদশ জাতীয় সংসদ নির্বাচনে বিএনপির মনোনয়নে মাগুরা-২ আসন থেকে পরাজত হয়েছিলেন।
চরফ্যাশন উপজেলা
চরফ্যাশন বাংলাদেশের ভোলা জেলার অন্তর্গত একটি উপজেলা, যা ৫টি থানার অধীনে ১টি পৌরসভা ও ২১টি ইউনিয়ন নিয়ে গঠিত। এটি বরিশাল বিভাগ এর অধীনে ভোলা জেলার দক্ষিণাংশে অবস্থিত। এটি কৃষি ও জেলে ভিত্তিক অঞ্চল। কৃষি কাজের মধ্যে প্রধানত ধান, ডাল, আলু, সুপারি, নারকেল ইত্যাদির চাষ করা হয়ে থাকে।
এই উপজেলায় মেঘনা নদী ও তেতুলিয়া নদীর মোহনায় কয়েকশ বছর আগে জেগে ওঠা চর কুকরী মুকরীতে চর কুকরি-মুকরি বন্যপ্রাণ অভয়ারণ্য গড়ে তোলা হয়েছে, যেখানে রয়েছে হরিণ। এ ছাড়া রয়েছে অতিথি পাখি, লাল কাঁকড়া, বন মহিষ, বানর, বনবিড়াল, উদবিড়াল, শেয়াল, বনমোরগ সহ নানা প্রজাতির বন্য প্রাণী।
উপজেলায় চিত্তাকর্ষক স্থানের মধ্যে রয়েছে তারুয়া সমুদ্র সৈকত। এবং উপমহাদেশের সবচেয়ে বড় ওয়াচ টাওয়ার জ্যাকব টাওয়ার বাংলাদেশের জাতীয় সংসদ নির্বাচনে এ উপজেলা ভোলা-৪ এর অন্তর্ভুক্ত, যা চরফ্যাশন ও মনপুরা উপজেলা নিয়ে গঠিত এবং এটি ১১৮ নং সংসদীয় আসন হিসেবে চিহ্নিত। ।
অবস্থান
চরফ্যাশন উপজেলার ভৌগোলিক অবস্থান । এটি ভোলা জেলার সর্ব-দক্ষিণে অবস্থিত। এ উপজেলার আয়তন ১,৪৪০.০৪ বর্গ কিলোমিটার। সমুদ্রপৃষ্ঠ হতে এর মূল ভূ-খণ্ডের উচ্চতা ১১ থেকে ১৮ ফুট। এ উপজেলার উত্তরে লালমোহন উপজেলা, দক্ষিণে বঙ্গোপসাগর, পূর্বে মনপুরা উপজেলা ও বঙ্গোপসাগর, পশ্চিমে তেতুলিয়া নদী, পটুয়াখালী জেলার দশমিনা উপজেলা ও গলাচিপা উপজেলা।
ইতিহাস
১৮৮৫ সাল ১৮৮৭ পর্যন্ত সময়ে বাকেরগঞ্জ জেলার দায়িত্বশীল জেলা ম্যাজিস্ট্রেট ও কালেক্টর মিস্টার জে. এইচ ফ্যাশনের নামানুসারে নামকরণ করা হয়। ১৯২৯ সালে মার্চ মাসে তৎকালীন বাকেরগঞ্জ জেলা প্রশাসকের নির্দেশ অনুযায়ী বিশটি নতুন বাড়ির গোড়াপত্তন হয়। জেলা কর্তৃপক্ষ বাকেরগঞ্জ জেলার বিভিন্ন স্থান হতে ভদ্র ও অভিজাত শ্রেণীর মুসলিম ও হিন্দু পরিবার কে চরফ্যাশন এনে বাড়ি ঘর বেঁধে বসবাস ও জীবিকা নির্বাহের ব্যবস্থা করে দেন। মুসলিমদের আনা হয়েছে বাকেরগঞ্জ জেলার উলানিয়ার জমিদার পরিবার, পটুয়াখালী মহকুমার অন্তর্গত লোহালিয়া চৌধুরী পরিবার, মৌলানা নাসির আহমেদ খান পরিবার এবং উত্তর শাহবাজপূর মীর পরিবার থেকে। হিন্দুদের আনা হয়েছে মাধবপাশার হিন্দু রাজ বাড়ী থেকে। নয়টি মুসলিম ও এগারোটি হিন্দু মোট বিশটি পরিবার নিয়ে গড়ে উঠেছিল ভদ্রপাড়া। এ সকল মুসলিম ও হিন্দু পরিবার এর কাজ করার জন্য দুটি মুসলিম উখরাইত পরিবার ও সাতটি হিন্দু উখরাইত পরিবার এনেছিলেন। তাদের নিয়ে গড়ে উঠেছে উখরাইত পাড়া। আমিনাবাদ ও ওসমানগঞ্জ ইউনিয়নের মাঝামাঝি স্থানে মুক্তিবাহিনীর ও পাকবাহিনীর মধ্যে এক যুদ্ধে ১১ জন মুক্তিযোদ্ধা হতাহত হয়। বরিশাল বিভাগের অন্যান্য অঞ্চলের মতো এটিও একটি প্রাকৃতিক দুর্যোগ কবলিত অঞ্চল। প্রায় সকল ঘূর্ণিঝড়ে কম বেশি ক্ষয়ক্ষতি হয়, তবে ১৯৪১ ও ১৯৭০ সালের ভয়াবহ ঘূর্ণিঝড় ও জলোচ্ছ্বসে এ উপজেলার অনেক লোক মারা যায়।
ভূ-প্রকৃতি
মাটির নিচের অংশ বিশ্লেষণ করে ভূতত্ত্ববিদরা অনুমান করেন অতীতে এটি দেশের মূল ভূখণ্ডের সাথে একত্রে ছিল। ১৯০৫ থেকে ১৯০৮ সালে আসাম বেঙ্গল জরিপে কয়েকজন ভূ-তত্ত্ববিদের মতে এখানকার মাটি সমতল। এখানে কোন পাহাড়-পর্বত টিলা মালভূমি নেই। এখানে নদীর স্রোত থেকে থিথিয়ে পড়া মাটি বয়ে থেকে লতা-পাতা, কচুরিপানা ও আবর্জনা জমে এই ভূখণ্ডের ভিত্তি ভূমি রচিত হয়। এখানে মিশ্র ও দো-আঁশ মাটি এবং বেলে মাটির অস্থিত্ব রয়েছে। এখানে শিলা মাটি বা গ্রানাইড এর উপস্থিতি দেখা যায় না।
প্রশাসন
প্রশাসন থানা সৃষ্টি করে ১৯৭০ সালে এবং থানাকে উপজেলায় রূপান্তর করা হয় ১৯৮২ সালে। চরফ্যাশন উপজেলায় রয়েছে ১টি পৌরসভা ও ২১টি ইউনিয়ন।
সম্পূর্ণ উপজেলার প্রশাসনিক কার্যক্রম মোট ৪টি থানার আওতাধীন।
বাংলাদেশ স্বাধীনতা লাভের পর অনুষ্ঠিত ১৯৮৬ সালে তৃতীয় জাতীয় সংসদ নির্বাচন নির্বাচন অনুষ্ঠিত হয় এবং চরফ্যাশন সংসদীয় আসনটি তৈরি করা হয়। প্রথম নির্বাচনে এ আসন থেকে সংসদ সদস্য নির্বাচিত হন জাতীয় পার্টির সাদ জগলুল হায়দার। ১৯৯১ সালে অনুষ্ঠিত পঞ্চম জাতীয় সংসদ নির্বাচনে বাংলাদেশ আওয়ামী লীগ এর মনোনায়নে অধ্যক্ষ নজরুল ইসলাম নির্বাচিত হন। ষষ্ঠ, সপ্তম ও অষ্টম জাতীয় সংসদ নির্বাচনে বাংলাদেশ জাতীয়তাবাদী দল মনোনীত প্রার্থী নাজিম উদ্দিন আলম নির্বাচিত হন। নবম, দশম ও একাদশ জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থী আব্দুল্লাহ আল ইসলাম জ্যাকব নির্বাচিত হন।
এখানে রয়েছে অসংখ্য দ্বীপ; এর মধ্যে চর কুকরী-মুকরী, ঢালচর, চরনিজাম, চরপাতিলা ইত্যাদি উল্লেখযোগ্য।
জনসংখ্যার উপাত্ত
২০১১ সালের আদমশুমারি অনুযায়ী চরফ্যাশন উপজেলার মোট জনসংখ্যা ৪,৫৬,৪৩৭ জন। এর মধ্যে পুরুষ ২,২৮,৬৯৩ জন এবং মহিলা ২,২৭,৭৪৪ জন। মোট পরিবার ৯৪,৬৪৯টি।
শিক্ষা
২০১১ সালের আদমশুমারি অনুযায়ী চরফ্যাশন উপজেলার সাক্ষরতার হার ৪৩.৫%।
উল্লেখযোগ্য প্রাচীন শিক্ষা প্রতিষ্ঠান চরফ্যাশন সরকারি কলেজ (১৯৬৮), ফাতেমা মতিন মহিলা কলেজ (১৯৯৩), হাজারীগঞ্জ হামিদিয়া ফাজিল মাদ্রাসা, আমিনাবাদ মাধ্যমিক বিদ্যালয় (১৯৬৮), চরফ্যাশন বালিকা মাধ্যমিক বিদ্যালয় (১৯৬৮), চরফ্যাশন সরকারি ট্যাফনল ব্যারেট (টিবি) মাধ্যমিক বিদ্যালয় (১৯৩২), চরফ্যাশন চেয়ারম্যান হায়দার মডেল প্রাথমিক বিদ্যালয় (১৯৩২), চরফ্যাশন কারামতিয়া কামিল মাদ্রাসা (১৯৪৫),পূর্ব ওমরাবাজ মোহাম্মদিয়া আলিম মাদ্রাসা (১৯৭৯), পশ্চিম জিন্নাগড় নুরীয়া আলিম মাদ্রাসা (১৯৮৩)
চরফ্যাশন উপজেলার শিক্ষা ব্যবস্থা বাংলাদেশের অন্য সব শহরের মতই। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।
মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষা প্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। চরফ্যাশন উচ্চ মাধ্যমিকের পর উচ্চ শিক্ষার জন্য সরকারি একটি ও বেসরকারি একাধিক কলেজ রয়েছে যা জাতীয় বিশ্ববিদ্যালয়ের অধীন অনার্স, বিএ ও এমএ ডিগ্রি প্রদান করে।
বর্তমানে এখানে সরকারী বেসরকারী প্রাথমিক হতে স্নাতক পর্যন্ত শিক্ষা প্রতিষ্ঠান রয়েছে।
এছাড়া কারিগরি শিক্ষাবোর্ডের আওতায় একাধিক শিক্ষা প্রতিষ্ঠান রয়েছে।
অর্থনীতি
জনগোষ্ঠীর প্রধান আয়ের উৎস  কৃষি ৬৮.০৯%, অকৃষি শ্রমিক ৪.৮১%, শিল্প ০.২৩%, ব্যবসা ১০.৪৪%, পরিবহন ও যোগাযোগ ১.৯৬%, চাকরি ৪.৪৫%, নির্মাণ ১.০৮%, ধর্মীয় সেবা ০.৩৪%, রেন্ট অ্যান্ড রেমিটেন্স ০.২৯% এবং অন্যান্য ৮.৩১%।
প্রধান কৃষি ফসল ধান, গম, মরিচ, ডাল, চিনাবাদাম, সুপারি, পাট, তিল, তিসি, সূর্যমুখী।
প্রধান ফল-ফলাদি আম, কাঁঠাল, পেঁপে, কলা, সুপারি, তরমুজ।
মৎস্য, গবাদিপশু ও হাঁস-মুরগির খামার এ উপজেলায় মৎস্য, গবাদিপশু, হাঁস-মুরগির খামার ও হ্যাচারি রয়েছে।
কুটিরশিল্প তাঁতশিল্প, স্বর্ণশিল্প, মৃৎশিল্প, লৌহশিল্প, কাঠের কাজ, বেতের কাজ করে থাকে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চরফ্যাশন উপজেলায় অবস্থিত ব্যাংকসমূহের তালিকা উল্লেখ করা হলো:
স্বাস্থ্য
চরফ্যাশন উপজেলায় ১০০ শয্যা বিশিষ্ট হাসতাপাতাল নির্মানাধীন, যা পূর্বে ৫০ শয্যা ছিল। দক্ষিণ আইচা থানা ও দুলারহাট থানায় ২০ শয্যা বিশিষ্ট হাসপাতাল রয়েছে। এছাড়া সরকারি ২৮টি, বেসরকারী একাধিক ক্লিনিক আছে।
সংস্কৃতি
ইসলামি সাংস্কৃতিক সংগঠন রয়েছে একাধিক।
যোগাযোগ ব্যবস্থা
ভোলা জেলা বাংলাদেশের বৃহত্তম ব-দ্বীপ সড়ক পথে- ঢাকা থেকে ঢাকা-গুলিস্তান/যাত্রাবাড়ি/ফার্মগেইট জাতীয় মহাসড়কে হয়ে লক্ষ্মীপুর। লক্ষ্মীপুর থেকে সি.এস.জি/অটোরিক্সা/বাইক যোগে মজুচৌধুরীর হাট। মজুচৌধুরীর হাট থেকে বাস/অটো/সি.এন.সি/মাহেন্দ্রা/ট্যাক্সি যোগে মোস্তফা কামাল বাস স্ট্যান্ড। বাস স্ট্যান্ড থেকে সরাসরি চরফ্যাশন বাস স্ট্যান্ড। ঢাকা থেকে মাওয়া ফেরিঘাট। মাওয়া ফেরিঘাট থেকে বরিশাল। বরিশাল থেকে স্পীড বোট অথবা লঞ্চ অথবা বাস যোগে ভোলা। ভোলা থেকে বাস/অটো/সি.এন.সি/মাহেন্দ্রা/ট্যাক্সি যোগে চরফ্যাশন উপজেলা। নদী পথে- সদরঘাট থেকে সরাসরি চরফ্যাশন বেতুয়া ও ঘোষারহাট লঞ্চ যোগে আসা যায়। দূরত্ব ২৫০ কিলোমিটার। যাত্রাসময় প্রায় ৮ ঘণ্টা। রেল পথে চরফ্যাশন উপজেলার সাথে সরাসরি কোন যোগাযোগ নাই।
ছোট মনির
তানভীর হাসান (ছোট মনির) একজন বাংলাদেশি রাজনীতিবিদ ও একাদশ জাতীয় সংসদ সদস্য। ছোট মনির টাঙ্গাইল-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। প্রবাসীদের মধ্যে তিনিই প্রথম সংসদ সদস্য হোন। তিনি জার্মানীতে আওয়ামী লীগের যুগ্ম সাধারণ সম্পাদক ছিলেন।
প্রারম্ভিক জীবন
ছোট মনির ১৯৭৮ সালের ২৭ মে টাঙ্গাইল জেলায় জন্মগ্রহণ করেন। বাবা এডভোকেট মোঃ আব্দুল গফুর এবং মাতা মোছাঃ হোছনে আরা বেগম। তার পৈতৃক নিবাস গোপালপুর উপজেলার ধোপাকান্দি ইউনিয়ন এর বরামা গ্রামে।
রাজনৈতিক জীবন
আবদুল কাদের সিদ্দিকী আওয়ামী লীগে থাকার সময় ছোট মনির সিদ্দিকী পরিবারের সাথে রাজনীতিতে যুক্ত হন। কাদের সিদ্দিকী আলাদা দল গঠন করার পর ছোট মনির জার্মানি গমন করেন। পরবর্তীতে বাংলাদেশে আসার পর তিনি আওয়ামী লীগের টাঙ্গাইল জেলা শাখার বিজ্ঞান ও প্রযুক্তি বিষয়ক সম্পাদকের দায়িত্ব পান। এছাড়ও তিনি টাঙ্গাইল জেলা শ্রমিক ফেডারেশনের সাধারণ সম্পাদক হিসেবে দায়িত্ব পালন করছেন।
তিনি টাঙ্গাইল-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি একাদশ জাতীয় সংসদের মৎস্য ও প্রাণিসম্পদ মন্ত্রণালয় সম্পর্কিত সংসদীয় স্থায়ী কমিটির বর্তমান সদস্য।
বিতর্ক
ছোট মনিরের বিরুদ্ধে ২০১৬ সালে বিদেশ থেকে অস্ত্র চোরাচালানের অভিযোগ উঠে।
ব্যক্তিগত জীবন
ছোট মনির ২০২২ সালের ১৯ জানুয়ারিতে, বাংলাদেশ আওয়ামী লীগের প্রেসিডিয়াম সদস্য সাবেক মন্ত্রী শাজাহান খানের একমাত্র কন্যা ঐশী খানের সাথে বিবাহ বন্ধনে আবদ্ধ হন।
বিগ বস বাংলা
বিগ বস বাংলা হলো ভারতীয় আপাতবাস্তব টেলিভিশন অনুষ্ঠান, যা হিন্দি ভাষায় প্রচারিত বিগ বসের বাংলা সংস্করণ। এটি প্রথম নেদারল্যান্ডসে এনডেমোল দ্বারা উন্নত ছিল যা বিগ ব্রাদার বিন্যাস, অনুসরণ করে। বর্তমানে তার প্রথম পর্বে, এটি ইটিভি বাংলা, একটি বাংলা সাধারণ বিনোদন চ্যানেলে মিঠুন চক্রবর্তী দ্বারা পরিবেশিত করা হয়।
নিয়ম
বিগ বস প্রতিযোগীরা একটি বিশেষভাবে নির্মিত বাড়িতে বাস করেন যা মহারাষ্ট্রের পুনে জেলার লোনাভেলা পর্যটন স্থানে অবস্থিত। এখানে ভাল ভাবে সজ্জিত করা মাত্র দুটি ঘর এবং চার টয়লেট বাথ রুম, একটি বাগান, পুল, কার্যকলাপ এলাকা এবং জিম আছে। বাড়ির বাসিন্দারা বিশ্বের বাকি থেকে বিচ্ছিন্ন হয়ে টিভি সংযোগ, কোন ফোন, কোন ইন্টারনেট সংযোগ, ঘড়ি, কলম বা কাগজ ছাড়া তিন মাস থাকেন। বসবাসকারীদের বাংলা ছাড়া অন্য ভাষায় কথা বলার অনুমতি দেওয়া হয় না। প্রতি সপ্তাহে, বাসিন্দাদের উচ্ছেদের জন্য তাদের সহকর্মীরা দুটি মনোনয়ন করেন, এবং যারা সবচেয়ে বেশি মনোনয়ন পায় তারা জনগণের ভোটে বাড়ি থেকে বেরিয়ে যায়। চূড়ান্ত সপ্তাহে, অবশিষ্ট বাসিন্দাদের মধ্যে একজনকে জনগণ ভোট দিয়ে জয়যুক্ত করেন
গিরিডি লোকসভা কেন্দ্র
গিরিডি লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রটি গিরিডি, বোকারো এবং ধানবাদ জেলাগুলির কিছু অংশ দ্বারা গঠিত এবং সদর দফতর গিরিডি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৬২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৬ টি কেন্দ্রের মধ্যে কোন বিধানসভা কেন্দ্রই তফসিলী জাতি অথবা তফসিলী উপজাতিদের সংরক্ষিত নয়। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪২ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৩৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন অল ঝাড়খণ্ড স্টুডেন্টস ইউনিয়ন-এর শ্রী চন্দ্র প্রকাশ চৌধুরী।
লেভি রাইট
লেভি জর্জ রাইট (Levi Wright; জন্ম: ১৫ জানুয়ারি, ১৮৬২ - মৃত্যু: ১১ জানুয়ারি, ১৯৫৩) অক্সফোর্ডে জন্মগ্রহণকারী বিখ্যাত প্রথম-শ্রেণীর ইংরেজ ক্রিকেট তারকা ও ফুটবলার ছিলেন। ১৮৮৩ থেকে ১৯০৯ সময়কালে ঘরোয়া প্রথম-শ্রেণীর কাউন্টি ক্রিকেটে ডার্বিশায়ার দলে অংশগ্রহণ করেছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, মাঝে-মধ্যে উইকেট-রক্ষকের ভূমিকায় অবতীর্ণ হয়েছিলেন লেভি রাইট। ১৯০৬-০৭ মৌসুমে ডার্বিশায়ার দলের অধিনায়কত্ব করেছিলেন তিনি।
ক্রিকেটের পাশাপাশি ফুটবল খেলায়ও সমধিক দক্ষতা ছিল তার। উনিশজন খেলোয়াড়ের একজনরূপে ডার্বিশায়ারের পক্ষে ক্রিকেট ও ফুটবলে অংশগ্রহণের গৌরবময় অধ্যায়ের সাথে যুক্ত রেখেছেন। ডার্বি কাউন্টি ও নটস কাউন্টির পক্ষে ফুটবল খেলায় অংশ নিয়েছিলেন।
প্রথম-শ্রেণীর ক্রিকেট
অক্সফোর্ডে জন্মগ্রহণকারী লেভি রাইট ১৮৮১ সালে ডার্বিতে চলে যান। সেখানে তিনি সেন্ট অ্যানিস স্কুলে শিক্ষকতা করতেন।
শুরুতে ডার্বিভিত্তিক স্যার চার্লস নেপিয়ারে মদের দোকান কর্তৃক পরিচালিত নেপিয়ার ক্রিকেট ক্লাবে প্রথম খেলতে শুরু করেন। এরপর ডার্বি মিডল্যান্ড ক্লাবের পক্ষে খেলেন।
১৮৮৩ থেকে ১৯০৯ সাল পর্যন্ত ডার্বিশায়ারের পক্ষে কাউন্টি ক্রিকেটে নিয়মিত খেলেছেন। তন্মধ্যে, ১৮৮৮ থেকে ১৮৯৪ সালে অবধি দলটি দূর্বল ফলাফলের কারণে প্রথম-শ্রেণীর মর্যাদা থেকে বিচ্যুত হয়ে পড়ে। ১৮৯৪ সালে দলটি পুনরায় মর্যাদা ফিরে পায়। ১৮৯৫ সালে কাউন্টি চ্যাম্পিয়নশীপে অংশগ্রহণ করে।
অধিনায়ক
১৯০৬-০৭ মৌসুম থেকে পরবর্তী দেড় মৌসুম দলের অধিনায়কের দায়িত্ব পালন করেছিলেন। ১৯০৬ সালের দ্বিতীয়ার্ধ ও ১৯০৭ সালের পুরো মৌসুম দলকে নেতৃত্বে দিয়েছিলেন লেভি রাইট। তবে, উভয় মৌসুমেই দলটি চ্যাম্পিয়নশীপের পয়েন্ট তালিকার তলানীতে অবস্থান করেছিল।
স্বর্ণালী অধ্যায়
শেষ বয়সে নিজস্ব সেরা মৌসুমগুলো খেলেন তিনি। ছয় মৌসুমে সহস্রাধিক রানের মাইলফলক স্পর্শ করেন। প্রথমটি আসে ৩৭ বছর বয়সে। ১৯০৫ সালের ঐ মৌসুমে ৪২-এর অধিক গড়ে ব্যক্তিগত সেরা ১৮৫৫ রান তুলেন। ফলশ্রুতিতে ১৯০৬ সালের উইজডেন সংস্করণে বর্ষসেরা ক্রিকেটারের সম্মাননায় ভূষিত হন। এ প্রসঙ্গে উইজডেনে উল্লেখ করা হয় যে, ৪৩ বছর বয়সে এসেও শুধুমাত্র রান সংগ্রহের দিকেই তিনি ধাবিত হননি; বরং ফিল্ডার হিসেবেও যথেষ্ট চৌকুষতা দেখিয়েছেন লেভি রাইট।
সমগ্র প্রথম-শ্রেণীর খেলোয়াড় জীবনে পনেরো হাজারেরও অধিক প্রথম-শ্রেণীর রান তুলেছিলেন। ইনিংসপ্রতি ২৬ গড়ে রান তুলেছিলেন। মাঝে-মধ্যে উইকেট-রক্ষকের দায়িত্ব পালন করে ২৩৭টি ক্যাচ তালুবন্দী করেছেন লেভি রাইট। লেভি রাইট ডানহাতি ব্যাটসম্যান ও দৃষ্টিনন্দন ফিল্ডারের ভূমিকায় অবতীর্ণ হতেন। তিনি অনেকগুলো দর্শনীয় ক্যাচ তালুবন্দী করার সক্ষমতা দেখিয়েছেন। ব্যাটের চার কিংবা পাঁচ গজ দূরে দণ্ডায়মান থেকে এবং এক পর্যায়ে আরও কাছে অবস্থান করে ক্যাচ নিয়েছেন।
ফুটবলে অংশগ্রহণ
১৮৮৭ থেকে ১৮৮৮ সাল পর্যন্ত স্থানীয় ডার্বি মিডল্যান্ড ক্লাবের পক্ষে ফুটবল খেলায় অংশ নিতেন। সেপ্টেম্বর, ১৮৮৮ সালের উদ্বোধনী ফুটবল লীগে শুরুর পূর্বে ডার্বি কাউন্টির পক্ষে খেলার জন্যে চুক্তিবদ্ধ হন।